
VAPPU 

Aina  sinua,  vanhaa  miestä,  vetää  mieli  tuommoisiin 
joutaviin  rallatuksiin.  Eikö  sinulla  nytkään  ole  tuon 
parempaa  työtä? 

VÄNNI 

Ei  sinusta,  eukkoseni,  ole  edes  torujaksi.  Kun  minä 
nytkin  rallattelin,  niin  pyrkivät  sinun  jalkasi  tanssimaan. 
Ja  vielä  minua  yrität  rallatuksistani  moittimaan,  moko- 
makin vakava. 

VAPPU 

Se  jalkajuttu  ei  ole  totta.  Rukkiahan  minä  vain  poljin. 
VÄNNI 

Rukkia,  vaikka  se  ei  liikahtanutkaan.  Mutta  mitäpä 
siitä  sen  enempää.  Etkö  sinä,  Vappuseni,  muista,  että 
minä  olen  tämän  rallin  oppinut  itseäni  paljoa  vanhem- 
malta mieheltä,  semmoiselta,  joka  oli  näkö  jäänkin  aivan 
kuin  jokin  suurtietäjä. 

VAPPU 

Olipa  sekin  nähtävää,  kun  semmoinen  mies  tuom- 
moista rallia  veteli. 

VÄNNI 

Oli  se,  kyllä  sitä  vain  mielellään  katseli.  Mutta  sillä 
ukolla  olikin  iloinen  luonto,  ja  se  on  puoli  elämää. 

VAPPU 

Mutta  kyllä  ainakin  meillä  olisi  syytä  ottaa  elämä 
vakavammalta  kannalta. 

VÄNNI 

Mikä  meidän  on  näinkään  eläessä.  Eihän  tässä  tosin 
kovin  leveästi  rehennellä,  mutta  siinä  se  vain  menee 
meilläkin  päivä  kerrallaan. 

VAPPU 

Niinhän  sinä  aina  sanot,  kun  et  mistään  välitä. 
VÄNNI 

Välitäthän  sinä  minunkin  edestäni. 

VAPPU 
(akkunasta  ) 

Mutta  katsoppa  nyi,  kuka  tuolta  kylältä  tulee? 


VÄNNI 
(väkäisten  akkunaan) 

Kuka  lie,  aivan  outo  mies.  Ehkä  on  metsätöihin  tuli- 
joita; niitähän  sitä  nykyisin  näille  maille  lappautuu. 

VAPPU 

Saattaa  olla,  mutta  kukahan  se  mahtaa  olla? 
VÄNNI 

jopa  nyt  taas  tapasi  vakavan  uteliaisuus.  Käyhän 
nyt  kuitenkin  pois  akkunasta  ja  odota  siksi,  kunnes  mies 
pirttiin  ennättää,  niin  kyllä  siitä  sitten  selvä  saadaan. 


s 

VAPPU 

Mutta  muistakin,  ettet  taas  lörpöttele  tuhmuuksia  ja 
häpäise  minua  ja  itseäsi  ihmisten  silmissä. 

VALTONEN 
(reipas,  noin  35-vuotias,  metsämiehen  puvussa, 
tulee  sisään) 
Hyvää  päivää  taloon. 

VAPPU  ja  VANNI 

Hyvää  päivää. 

VÄNNI 

Mutta  jos  vieraalla  oli  aikomus  taloon,  niin  silloin 
olet  tullut  väärään  paikkaan.  Jos  taas  oli  tarkoitus 
tähän  Tahvo  Vännin  mökille,  niin  silloin  olet  perillä. 

VALTONEN 

Eikö  tätä  Tahvo  Vännin  mökkiä  sitten  saisikaan  ta- 
loksi sanoa? 

VÄNNI 

Kyllä  muuten,  mutta  se  kuulostaa  liian  komealta. 
Istuhan  nyt  toki  kiireimmäksi  aikaa,  ettet  vie  talon  lapsi- 
lykkyä. 

VALTONEN 
(rusuttuaan  päälly  sv  aatteensa,  istuutuu  penkille) 

Olen  tullut  näille  maille  metsätöitä  varten  ja  nyt  olen 
tiedustelemassa  majapaikkaa.  Sopiiko  tähän  taloon? 

VANNI 

Kyllähän  tähän  minun  puolestani  sopii,  mutta  mitä 
se  tuo  meidän  Vappu  sanonee?  Tämä  on  vähän  kipak- 
kaa sorttia,  tämä  meidän  muori,  joten  on  paras  olla 
hänen  mielikseen. 

VAPPU 

Vieraan  ei  pidä  uskoa  hänen  juttujaan,  hänellä  on 
aina  omat  kujeensa.  Mutta  eiköhän  tähän  yksi  mies 
mahtune. 

1  VANNI 

Siitä  sen  nyt  kuulit!  Sieltä  se  oh  nytkin  lupa  saatava. 
VALTONEN 

Tuli  lupa  niistä  tahansa,  kunhan  vain  tuli.  Emännälle 
siitä  on  kuitenkin  kiitokset  sanottava. 

VÄNNI 

Mutta  mistä  kaukaa  se  vieras  on? 

VALTONEN 

A4ujejärveltä.  Veikko  Valtoseksi  ne  siellä  kotipuolessa 
ovat  nimitelleet.  Mökkiläinen  vain  olen. 

VANNI 

Sepä  sattui.  Sittenhän  tässä  ollaankin  aivan  virka- 
veljeksiä. 

VALTONEN 

Niinpä  taidetaan  olla.  Mutta  paneekos  se  virkaveli 
tupakaksi?  (tarjoaa). 

VÄNNI 
(ottaa  tupakkaa) 

Köyhän  suu  on  kaikkiruokainen,  (sytyttää)  Hyväl- 
lepä  tämä  maistuukin. 

VALTONEN 
(sytytetty  ään) 

Eikö  teillä  lapsia  olekaan,  kun  ei  näy  kotosalla?  Vai 
mitä  se  emäntä  on  meinannut? 


VAPPU 

Kyllä  siitäkin  on  huolta  pidetty.  Vanhimmat  ovat  jo 
maailmalla  ja  nuorimmat  koulussa. 


VÄNNI 

Sitä  kun  nykymaailman  aikana  lapsillakin  kouluja 
käytetään. 

VALTONEN 

Se  on  varsin  hyvä  tapa.  Tarpeen  ne  ovat  tiedonmuru- 
set köyhäinkin  lapsille. 

VÄNNI 

Mutta  siejlä  teidän  puolella  lienee  nykyisin  työt  vä- 
hissä, kun  piti  tänne  asti  lähteä  työnhakuun. 

VALTONEN 
Saahan  sitä  meikäläinen  monastikin  lähteä. 

VÄNNI 

Saahan  sitä.  ja  mielellään  tuota  joskus  lähteneekin 
ioisiin  oloihin. 

VAPPU 

Niinkö  luulet?  Mutta  miksi  et  sitten  itse  lähde,  vaikka 
tarvekin  väliin  olisi. 

VÄNNI 

Kevyt  oli  nuorempana  minunkin  jalkani  lähtemään, 
mutta  nyt  se  jo  alkaa  todellakin  työlästyttämään. 

MARKKINA-MIKKO 
(touhukas,  levoton  mies,  joka  aina  on  liikkeessä, 
tulee  sisään) 

Hyvää  päivää,  terve  taloon,  terve  taloon!  (tervehtu 
katellen.)  Mitä  nyt  Vapulle  ja  Vännille  kuuluu?  Miten 
olette  voineet? 

VÄNNI 

Terve  tuloa. 

VAPPU 

Kiitos  kysymästä.  Ei  meille  mitään  erikoisempaa 
kuulu.  Mitä  itse  tiedät? 

MIKKO 

Toisia  asioita  tiedän  ja  toisia  en.  Mikon  tiedot  ovat 
niin  moninaiset,  ettei  niitä  ehdi  edes  kertomaan. 

VÄNNI 

Mistä  nyt  kuitenkin  Mikolla  matka? 

MIKKO 

Mistä?  Vielä  sinä,  kuomaseni,  kyselet  Mikon  mat- 
koja. Sehän  on  sitä  ainaista  kylien  kiertämistä  ja  kau- 
pantekoa. Milloin  siellä,  milloin  täällä,  milloin  mitäkin 
eteen  sattuu.  Milloin  myön,  milloin  vaihdan.  Mutta 
nyt  on  matka  markkinoille,  Pielisen  markkinoille. 

VÄNNI 
Vai  sinne  on  nyt  matka. 

MIKKO 

Sinne  on  matka,  sinne.  Lähde  mukaan,  yhdessä  me- 
nemme. 

VÄNNI 

Eipä  minulla  ole  sinne  asiaa. 

MIKKO 

Vai  ei.  Jokos  sen  ketunnahan  olet  myönyt? 
VÄNNI 

Myömättä  on,  mutta  saahan  sen  kaupaksi  täälläkin. 
MIKKO 

Vai  myömättä  on.  Saisikohan  sitä  nähdäkseen? 

VÄNNI 

Mikä  jottei  saisi.  (Vapulle)  Tuoppas  Vappu  se  nahka 
tänne. 

VAPPU 
(tuotuaan  nahan) 

Siinähän  se  nyt  olisi,  se  meidän  ukon  saalis. 


VÄNNI 
Siinä  se  on  ja  hyvä  onkin. 


MIKKO 
(tarkastellen  nahkaa) 

Tämäkö  hyvä,  tämä  nahka  tässä.  Ei,  hyvä  kuoma  - 
seni,  ei  sinnepäinkään. 


VÄNNI 

Ostaaksesiko  sinä  sitä  moitit? 

MIKKO 

En  ensinkään,  en  ensinkään.  Muutoin  vain  sanoin 
sanani,  kun  satuin  näkemään.  Mutta  jos  nyt  välttämät- 
tömästi  tahdot  tämän  myödä,  niin  voinhan  minä,  sinua 
auttaakseni,  tämän  ostaakin.  Siinähän  sitten  menee 
markkinoille  muiden  tavarain  mukana. 


VÄNNI 

Paljonko  sinä  maksaisit  näin  hyvästä  nahasta? 

MIKKO 

Hyvästä  ei  puhettakaan,  ei  puhettakaan,  hyvä  kuo- 
maseni. 

VÄNNI 

Etkö  uskalla  tehdä  tarjousta? 

MIKKO 

Kyllä  Mikko  uskaltaa,  mutta  hinnan  sanominen  kuu- 
luu myöjälle. 

VÄNNI 

Saa  sen  ostajakin  sanoa. 

MIKKO 

No,  kyllä  minä,  jos  et  sinä  uskalla. 

VÄNNI 

Sano  sitten. 

MIKKO 

Oli  menneeksi!  Saat  kaksisataa,  kaksisataa  koreata 

markkaa. 

VÄNNI 

Kaksisataa!  Ei,  hyvä  Mikko,  ei  kävele  niillä  hinnoilla. 
MIKKO 

Paljonko  sinulle  pitäisi  olla?  Sano  hinta! 
VÄNNI 

On  siellä  markkinoilla  maksettu  kuusikin  sataa. 

MIKKO 

Kuusisataa!  Kuusisataa  yhdestä  ainoasta  ketunnahas- 
ta! Kyllä  sinua,  kuomaseni,  on  siinä  puheessa  puijattu, 
usko  minua. 

VÄNNI 
Onhan  se  ollut  lehdissäkin. 

MIKKO 

Jaa,  niin,  sitäkö  sinä  tarkoitat.  Mutta  sehän  oli  siihen 
aikaan.  Siitä  lähtien  ovat  hinnat  pudonneet.  Ja  se  olikin 
eri  nahka.  Se  oli  oikean  Tulilapin  ristiketun  nahka,  se. 

VÄNNI 

Etkö  sinä  siihen  kahteensataan  yhtään  lisää? 
MIKKO 

Lisään  minä  kokonaisen  viitosen,  mutta  sitten  en  enää 
penniäkään,  en  penniäkään.  Lyö  kauppa  kiinni,  jos  ym- 
märrät oman  etusi,  tuossa  on  käsi! 

VÄNNI 

Ei,  hyvä  mies,  ei  kävele  niillä  hinnoilla. 

MIKKO 

No,  kun  ei,  niin  ei  houkutella.  Tuossa  on  nahkasi! 
(heittää  nahan  pöydälle.)  Enhän  minä  tätä  tarvitse, 
sinua  auttaakseni  olisin  vain  ostanut. 

VÄNNI 

Siinä  se  saa  ollakin  niillä  hinnoilla 


MIKKO 

Ja  pysyy  minun  puolestani.  Eikä  minulla  ole  nyt 
aikaakaan  pitkiin  tinkimisiin. 

VÄNNI 

Sattuipa  nyt  kerran  Mikoltakin  aika  loppumaan, 
vaikka  on  kauppa  tarjolla. 

MIKKO 

Sattui  se  nyt.  Mutta  kun  et  myö  minulle,  niin  tule 
itse  markkinoille,  jotta  näet,  paljonko  siitä  voitat.  Saat 
minulta  menokyydin  ilmaiseksi. 

VÄNNI 

Etkö  sinä  siihen  enää  yhtään  lisää? 

MIKKO 

Oli  menneekseen.  Minä  lisään  vielä  viitosen.  Mutta 
sitten  ei  enää  penniäkään,  sen  vannon.  Lyö  nyt  kauppa 
kiinni,  se  on  viimeinen  tarjous.  Tuossa  on  käsi! 


VÄNNI 

Taisi  tulla  taas  Mikon  vala 

MIKKO 

Mies  se  on  Mikkokin,  ja  kyllä  hän  nämä  asiat  tuntee. 
Mutta  mitä  tässä  pitemmältä  jatkaa:  tule  mukaan,  tule, 
mukaan! 

VAPPU 

(lähestyy  Nänniä  ja  kuiskii  jotakin  hänelle  korvaan.) 


MIKKO 

Vappuko  se  nyt  rupesikin  hinnan  määrääjäksi?  No, 
saman  tekevä  minulle,  Vappu  tai  Vänni,  ei  siitä  sen 
enempää  heru. 

VÄNNI 

Etkö  sinä  enää  yhtään  lisää? 


MIKKO 

Ei  niin  penniäkään,  johan  sen  kuulit.  Ei  mitenkään 
kannata,  sen  vannon  ja  vakuutan. 

VÄNNI 

Ei  tule  sitten  meidän  kaupastamme  mitään. 


MIKKO 

No,  kun  ei  tule,  niin  ei,  houkutella  ei.  Ja  mitä  minä 
tässä  enää  odottelen,  kun  et  kerran  tule  mukaankaan. 
Hyvästi  teidän  kanssanne!  (hyökkää  ulos.) 

MELLBERG 

(törmättyään  ovessa  Mikon  kanssa  yhteen,  palauttaa 
hänet  tullessaan  takaisin.) 

Minkälainen  paistikas  täältä  suuhun  lensi?  Ka,  Mark- 
kina-Mikkohan se  vain  oli.  Minne  sinulle  tuli  niin  tuli- 
nen kiire?  Hyvää  päivää  sentään  taloon. 

VAPPU  ja  VÄNNI 
Hyvää  päivää,  kauppias. 

VÄNNI 

Kauppias  heittää  päältään  ja  käypi  istumaan.  Sopi- 
neehan  tuota  toki  köyhänkin  miehen  mökissä  istahtaa. 

VAPPU 

Ja  ehkä  minä  saan  kahviakin  keittää?  (ryhtyy  keitto- 
puuhiin.) 

MIKKO 

Me  tässä  vain  Vännin  kanssa  ketunnahkakauppaa 
hieroimme,  mutta  kun  ei  siitä  tullut  sen  valmiimpaa, 
yritin  mennä  matkoihini  ja  niin  tuli  kauppiaan  kanssa 
yhteentörmäys. 

MELLBERG 

Sattuuhan  sitä  semmoista.  (Vapulle)  Ei  minun  täh- 
teni tarvitse  ryhtyä  kahvipuuhiin;  ei  ole  aikaa  viipy- 
miseen. 


19 


VAPPU 
Heti  se  tässä  joutuisi. 

MELLBERG 
(huomattuaan  ketunnahan  istuutuu  puolittain 
pöydänkulmalle  ja  tarkastelee  nahkaa). 

Jaa,  niin,  ketunnahkahan  tämä  näkyy  olevan  tämäkin. 
Myöpikö  Vänni  tämän? 

VÄNNI 
Joutaahan  se  minulta. 

MELLBERG 

Niinpä  niin,  rahaahan  sinä  tästä  tarvitset.  Meillekin 
olisi  käytävä  se  puotivelka  maksamassa. 

VÄNNI 

Maksettavahan  se  olisi,  mutta  kun  en  nyt  tällä  kertaa 
oikein  voi,  kun  rahatyöt  ovat  vasta  tulossa. 

MELLBERG 

Saattaa  niin  olla,  sitä  minä  en  ensinkään  epäile,  mutta 
en  minäkään  voi  haasteaikaa  laskea  ohitse  saamatta 
omiani. 

VÄNNI 

Mitä,  oikeinko  kauppias  tosissaan  manuulla  pelot- 
telee? 

VAPPU 

Herrankiesus!  Mitä  se  kauppias  nyt  semmoisista? 
Olemmehan  me  ennenkin  asiamme  hoitaneet  ilman  ma- 
nuita. 

VÄNNI 

Tuskin  on  nytkään  asiaa  edes  kolmeakaan  sataa. 
MELLBERG 

Ei  saata  olla,  mutta  summia  niistäkin  kertyy,  kun  on 
monta  velallista.  Enkähän  minä  nyt  muuten,  mutta  kun 
minuakin  hätyytellään. 

VÄNNI 

Eikö  sitä  vielä  voisi  vähän  lykätä? 

VAPPU 
Edes  kuukauden  verran? 

MELLBERG 

Siis  haasteajan  yli.  Ei,  ei  se  käy  päinsä.  No,  mutta 
jos  tässä  nyt  oikein  sovitellaan,  niin  voinhan  minä  teihin 
nähden  hieman  odottaakin,  jos  saan  tämän  nahan  velan- 
lyhennykseksi. 

VÄNNI 

Paljonko  sillä  velka  lyhenisi? 

MELLBERG 
Paljonkos  tällä,  korkeintaan  kahdellasadalla. 

VÄNNI 

Ei  minun  kannattaisi  niin  vähästä. 

MELLBERG 

Pidä  sitten  nahkasi.  Tuossa  se  on  minun  puolestani! 
Mutta  sitten  pitää  myös  rahat  tuoda  aikanaan.  Ja  kor- 
koa minä  velalle  lasken. 

VÄNNI 

Mistä  minä  heti  voin  rahat  tuoda? 

VAPPU 

Eikö  kauppias  nyt  voisi  edes  vähän  odottaa? 
MELLBERG 

Voipi,  kun  vie  tämän  nahan  mennessään.  Enkä  minä 
omaanne  ilmaiseksi  tahdo,  (ottaa  nahan.)  Se  on  siis 
päätetty. 

MIKKO 

Sitä  ei  viedä,  se  on  minun  nahkani. 

MELLBERG 

Sinunko?  Ja  minä  kun  luulin  tätä  oikean  ketun  na- 
haksi. 

MIKKO 
Me  teimme  kaupat  ensin. 

MELLBERG 
Siitä  et  ole  mitään  hiiskunut. 

MIKKO 
Minä  maksan  siitä  kolmesataa. 


MELLBERG 
Nyt  olet  Mikko-kulta  myöhästynyt  tarjouksessasi. 

MIKKO 

Nahka  on  minun.  Ei  sillä  lailla  ryövätä  köyhältä  mie- 
heltä, (hyökkää  käsiksi.)  Nahka  pois! 

MELLBERG 

Pysy  erossa! 

MIKKO 

Nahka  tänne! 

MELLBERG 

Se  on  minun! 

MIKKO 

Vännin  se  on. 

MELLBERG 

Minä  sen  ostin. 

MIKKO 

Ryöväsit,  senkin  lurjus.  Etkö  hellitä! 

MELLBERG 
Puretko  sinä  pentele!  ( lyö  kädellään.) 

MIKKO 

Osaan  sen  tempun  minäkin.  ( lyö  takaisin.) 

VÄNNI 
(otettuaan  vettä  kauhaan). 

Vettä  väliin,  vettä  väliin,  siitä  koiratkin  asettuvat. 
VAPPU 

Ette  saa  heittää,  ette  saa  heittää! 

VALTONEN 
(on  käynyt  erottajaksi). 

Nahka  pois  molemmilta!  Revitte  sen  vielä,  (saatuaan 
nahan)  Tuossa  se  nyt  on,  eikä  lähde  niillä  hinnoilla 
kumpaisellekaan. 

MELLBERG 
(Valtoselle  ) 

Mitä  piruja  sinulla  on  tämän  asian  kanssa  tekemistä? 
Onko  se  sinun  nahkasi?  Minä  vain  kysyn. 

VALTONEN 


Tuskinpa  vain  minun  nahastani  kannattaisi  tapella. 
Mutta  tuon  nahan  omistaja  on  tuossa,  (osoittaa  Van- 
nia.) 

MIKKO 

Oikein  teit,  kun  otit  tuolta  Meleperiltä.  Olisi  muutoin 
vienyt  ilmaiseksi  köyhän  miehen  nahan. 

MELLBERG 
(Mikolle) 

Olisit  maksanut  aikanaan  enemmän,  mokomakin 
räähkä.  (Valtoselle)  Mutta  mikä  mies  sinä  oikein  olet? 
Mikä  lienet  kirjaton  kulkuri,  jaa-a,  todellakin,  siitä  on 
vallesmannin  otettava  selko.  Kyllä  meillä  järjestys  pide- 
tään, tiedä  se! 

VALTONEN 

Minähän  täällä  heti  jouduin  järjestysmieheksi.  Mutta 
kun  nyt  jo  olemme  tutustuneet  niin  paljon,  että  kaup- 
pias on  heittänyt  „tittelit  pois",  niin  on  minun  velvolli- 
suuteni esitellä  myöskin  itseni.  Kauppias  olen  minäkin, 
enkä  lainkaan  mikään  mitätön  kyläkauppias,  vaan  oi- 
kein suuren  liikkeen  osakas. 

MELLBERG 

Anteeksi.  Olisihan  minun  pitänyt  niin  suuri  herra 
tuntea  ulkokuorestakin. 

VALTONEN 

Jaa,  jaa,  ei  ole  koiraa  karvoihin  katsominen.  Meillä 
on  sitäpaitsi  tukkukauppakin,  ja  suuri  onkin. 

MELLBERG 

Ja  vieläkö  mitä? 

VALTONEN 

Onhan  meillä,  on  pankkeja,  on  tehtaita  ja  hyviä  kan- 
sainvälisiä suhteita. 

MELLBERG 
Juokse  nyt  järveen,  mokomakin  retku! 

^  VALTONEN 
Sen  siitä  saa,  kun  totta  puhuu. 

MELLBERG 
(vilkaistuaan  kelloonsa ) 

Ei,  mutta  nythän  minun  onkin  lähdettävä,  (ovelta) 
Kyllä  sinä  Vänni  tämän  käynnin  vielä  muistat!  (pois- 
tua.) 

VALTONEN 
(Mellb ergin  jälkeen) 

Muistakaa  käydä  vallesmanninne  luona! 

MIKKO 

Siihenpä  jäi  nahka,  vaikka  olikin  Meleperi. 
VAPPU 

Ja  kahvi  säästyi. 

VÄNNI 

Säästyi,  mutta  kyllä  se  tämän  vielä  kostaakin. 

VALTONEN 

Etköhän  tuosta,  tuonvertaisesta  velasta  selviytyne. 


VÄNNI 

Vaikka  nyt  vielä  selviytyisinkin,  niin  saattaahan  tulla 
toistekin  tarve. 

VAPPU 

Melperiltä  toki  sentään  aina  sai. 

VALTONEN 

Mitenkähän  te  sitten  eläisitte,  jos  ei  Mellbergiä  olisi 
olemassakaan?  Mutta  päätetään  nyt  ensin  tämä  nahka- 
kauppa.  Saanko  minä  ruveta  myöjäksi? 

VÄNNI 

Koetahan  nyt  sinä  vuorostasi,  jos  hyvinkin  onnistuisit 
paremmin. 

VALTONEN 
(Mikolle  ) 

Nyt  tästä  on  maksettava  kolme  ja  puoli  sataa. 
MIKKO 

Ei  hyvä  mies,  ei  kukaan  siitä  semmoista  hintaa  maksa. 
VALTONEN 

Sen  minä  lupaan  siitä  Vannille  hankkia;  ellet  sinä 
maksa,  niin  joku  toinen  maksaa. 

MIKKO 

No,  jos  sen  nyt  sitten  minäkin  maksan,  mutta  en  na- 
han, vaan  myöjän  tähden.  Sen  vuoksi,  ettei  voitto  jää- 
nyt Meleperille. 

VALTONEN 

Vaikka  silläkin  syyllä,  kunhan  vain  raha  tulee.  Maksa 
pois  Vannille. 

MIKKO 

(kaivaa  liivinsä  povitaskusta  pussin  ja  lukee  rahat 
Vannille.) 

Siinä  on  rahat,  ja  nyt  saitkin  tavallista  paremman 
hinnan. 

VÄNNI 
(korjatessaan  rahoja) 

No,  johan  se  hinta  nyt  nousikin.  Korjaa  nahka,  nyt 
se  on  omasi! 

MIKKO 

Olkoonhan  vielä  siinä,  ei  se  nyt  enää  karkaa.  (Valto- 
selle) Mutta  sanoppas  nyt,  vieras,  mitä  sinä  tarkoitit 
niillä  kaupoillasi  ja  pankeillasi,  ja  mitä  kaikkea  sitä 
olikaan? 


VALTONEN 

Ei  muuta  kuin  osuuskauppaliikettä  kaikkine  komeuk- 
sineen. 

MIKKO 
(  viheltäen  ) 

Fiu-uh!   Sitäkö  se  vain  olikin. 

VALTONEN 

On  sitä  siinäkin.  Ja  eikös  sillä  ollut  kauppiaaseen 
hyvä  vaikutus? 

MIKKO 
Siltä  se  todellakin  näytti. 

\J  VALTONEN 
Niin,  kyllä  ne  pojat  tuulen  aivastavat. 

VÄNNI 

Siellä  teidän  puolella  kuuluu  todellakin  olevan  suuri 
ja  voimakas  osuuskauppa. 

VALTONEN 

On  kyllä,  onhan  siinä  koko  hyvä  alku.  Mutta  miksi 
ei  myöskin  teidän  osuuskauppanne  ole  suuri  ja  voima- 
kas? Onhan  täälläkin  väestöä. 

VÄNNI  , 

En  tiedä,  mutta  ei  se  vaan  ole  täällä  päässyt  samaan 
vauhtiin. 

VALTONEN 

O 

Ja  miksi  ei?  Lienettekö  tekään  jäseninä? 

VÄNNI 

Eihän  tuota  ole  vielä  tullut  liitytyksi. 

VAPPU 

Olen  minä  joskus  sieltäkin  ostanut,  mutta  ei  se  vain 
tunnu  niin  houkuttelevalta  kuin  Melperillä  käynti. 

VALTONEN 

Kas  vaan,  pitäisikö  siinä  olla  houkutustakin.  Onko 
Mellbergillä  tavara  parempaa? 

VAPPU 
En  minä  sitä  voi  sanoa. 

VALTONEN 

Tahi  halvempaa? 

VAPPU 
Kuka  senkään  aina  tietää. 

U  VALTONEN 

Sitä  minäkin.  Hintatason  todellisen  keskimäärän  sel- 
ville saaminen  ei  ole  lainkaan  helppo  tehtävä.  Mutta 
eiköhän  vaan  voitane  ilman  muuta  sanoa,  että  kyllä  mei- 
>dän  osuuskauppamme  ylipäänsä  hyvin  kestävät  vertai- 
lun. Mitä  houkutusta  siellä  Mellbergillä  sitten  on? 

VÄNNI  . 

No,  kun  mekin  joskus  tarvitsemme  sitä  velkaa. 


VAPPU 

Ja  sieltä  toki  aina  saa.  Osaavat  ne  muutenkin  mie- 
lillä pitää. 

VALTONEN 

Kuten  esimerkiksi  nytkin,  kun  oli  lähes  puolet  nahan 
hinnasta  menemäisillään  hyväntekijäisiksi. 


VÄNNI 

Niin  se  oli  todellakin  nyt  käydä. 

VAPPU 

Se  oli  hävytön  yritys,  sen  mina  sanon. 

MIKKO 

Minä  olin  paljoa  reilumpi  ostaja. 

VÄNNI 

Kun  ei  ollut  samoja  valtteja  käsissäsi. 

VALTONEN 

Toivoisin,  että  te  tämän  tapauksen  johdosta  olisitte 
ainiaaksi  vapautuneet  koko  Mellbergistä.  Siten  olisi  tästä 
hänen  käynnistään  jäänyt  teille  pysyvä  hyöty. 


MIKKO 

Miten  niin,  hyvä  vieras?  Sanoppas  se! 

VALTONEN 

Pääsisivät  kahdesta  pahasta:  velkakaupasta  ja  yksi- 
tyiskauppiaasta. 

VÄNNI 

Mitä  pahaa  on  velkakaupassa? 

VALTONEN 

Se  vie  teiltä  ensiksi  luottamuksen  itseenne  ja  toiseksi 
siten  aina  joudutte  tekemään  huonompia  kauppoja  kuin 
rahalla  ostajat. 

MIKKO 

On,  on  siinä  puheessa  perää.  Kyllä  se,  joka  elää 
toisen  armoilla,  jää  aina  kaupassa  häviölle.  Mutta  siitä 
huolimatta,  mitä  pahaa  on  yksityiskauppiaassa?  Voihan 
ostaa  rahalla. 

VALTONEN 

Yksityiskauppiaan  on  aina  toimittava  yksinomaan 
omaksi  hyödykseen,  joka  tietenkin  on  ostajain  etujen 
vastaista.  Senhän  sinä  tiedät  itsestäsi,  kun  olet  myöskin 
jonkunlainen  kauppias. 

MIKKO 

Niin,  no,  onhan  se  niinkin.  Mutta  pitäkööt  ostajat 
silmänsä  auki. 

VALTONEN 

Voitko  sinäkään  pitää  silmäsi  auki,  vaikka  oletkin 

kauppias? 

MIKKO 

Kyllä  Mikon  silmät  kaupan  aikana  auki  pysyvät. 
VALTONEN 

Mutta  ehkä  niillä  kuitenkaan  ei  näe  tarpeeksi  syvälle 
ja  kauas.  Maailman  tavaramarkkinat  ovat  sellainen 
ihmellinen  hiidenmylly,  jonka  koneista  ja  konsteista  sinä 
Mikko  et  taida  olla  sen  selvemmällä  kuin  minäkään. 

MIKKO 

Eipä  ole  tätä  poikaa  kaupoissa  kehvelletty.  Oikealla 
ajalla  olen  ostanut  ja  oikealla  myynyt. 

VÄNNI 

No,  ei  sellaiseen  nappikauppaan  suurtakaan  älyn 
kynttilää  tarvita,  mutta  selitä  sinä,  vieras,  niitä  maail- 
manmarkkinoita, kun  näytät  näitä  asioita  ymmärtävän. 

VALTONEN 

Mitäpä  minä  paljon  ymmärrän,  samoja  nenästävedet- 
täviä  me  kaikki  olemme  maailman  karusellin  telineessä. 
Mutta  se  nyt  ainakin  on  totta,  että  maailmassa  tuotetaan 
ja  markkinoille  toimitetaan  vallan  suunnattomat  määrät 
kaikenlaista  tavaraa.  On  yllinkyllin  hyvää  ja  halpaa, 
väärentämätöntä  ja  väärennettyä,  tarpeellista  ja  tarpee- 
tonta, halpaa  ja  kallista. 


VAPPU 

Jopa  laskenet  loikuria,  hyvä  mies.  Ei  sitä  vain  niin 
yllinkyllin  ole  halpaa  ja  hyvää  tavaraa.  Köyhiäkö  me- 
kään olisimme,  jos  Melperi  myisi  halvalla.  Mutta  Mel- 
peri  ei  myy,  kaikki  maksaa  niin  vietävästi,  huonompikin. 

VALTONEN 

Ja  miksi  maksaa?  Oletteko  miettineet  tätä  kysymystä? 
Miksi  esimerkiksi  Tahvo  Vännin  on  maksettava  niin 
paljon?  Siksi,  että  tavaran  tuottajan  ja  Tahvo  Vännin 
välille  on  pesiytynyt  kokonainen  lauma  välikäsiä,  joiden 
hallussa  tavara  vaeltaa,  ennenkuin  se  joutuu  tälle  Tah- 
volle. Siinä  sitten  kukin  välikäsi  koettaa  hyötyä  niin- 
paljon  kuin  mahdollista,  eikä  siinä  aina  tule  punnituksi 
lain  puustain  ja  kuunnelluksi  omantunnonääni.  Ja  pe- 
tos tapahtuu  usein  niin  silkmhienolla  tavalla,  ettei  sitä 
tällaiset  yksinkertaiset  Vännit  ja  Valtoset  hoksaakaan. 

VÄNNI 

Kyllä  minä  olen  koettanut  katsoa,  ettei  minua  kau- 
poissa nenästä  vedetä. 

MIKKO 

Ja  puhdasta  ja  selvää  tavaraa  minä  kauppaan,  pakise 
mitä  pakiset. 

VALTONEN 

Älä  kimmastu,  Mikko,  puhdasta  ja  selvää  tavaraahan 
sinä  kauppaat,  mutta  vain  niinkauan,  kun  ei  ole  parem- 

paa  tuoda  rinnalle  vertailtavaksi.  Ja  samassa  petosten 
ja  väärennysten  ketjussa  sinäkin  olet,  kuin  Vänni  ja 
minä,  sillä  erotuksella  vain,  että  sinä  siitä  hyödyt. 

MIKKO 

Mutta  minä  olen  ostanut  kunnollista  tavaraa,  ja  myyn 
kunnollista. 

VALTONEN 

Taitaisipa  siinä  olla  tinkimisen  varaakin.  Ja  et  sinä, 
Mikko,  edes  ymmärrä  niitä  kaikkia  pettämisen  konsteja, 
se  on  ylivoimainen  urakka  viisaimmillekin.  Kovalle  se 
ottaa  tiedemiestenkin  aivokopan,  jos  mieli  päästä  kaik- 
kien niiden  keplottelujen  perille,  mitä  nykyajan  talous- 
elämä on  siittänyt. 

VÄNNI 

Mutta  etköhän  sinä  sentään  hiukan  suurentele  niissä 
väärennyksissäsi.  Mitä  varten  ne  nyt  niin  väärenteli- 
sivät? 

VALTONEN 

Enpä  kykene  edes  tarpeeksikaan  selittelemään.  Ja 
mitä  varten?  Maailman  tavaramarkkinoilla  kilpaillaan, 
siellä  tapellaan  ja  sodassa  ei  katsota  keinoja.  Jokainen 
yrittäjä  koettaa  kahmia  itselleen  mahdollisimman  suu- 
ren saaliin,  hyötyä  omaksi  hyväkseen.  Voitto  on  se  tun- 
nuslause, jonka  merkeissä  koko  nykyinen  talousjärjes- 
telmä toimii,  ja  raha  on  siinä  rasvana. 

VÄNNI 

Minä  alan  ymmärtää.  Välikäsien  voitto  otetaan  Val- 
tosen ja  minun  ja  meidän  kaikkien  taskuista. 

,  VALTONEN 

Oikein  Vänni.  Me  ne  viime  kädessä  pidämme  heidät 
pystyssä  ja  pönkitämme  heidän  asemaansa,  niinkauan 
kuin  heitä  kannatamme. 


VÄNNI 

Ja  nyt  minä  ymmärrän  myös  osuuskauppaliikkeen 
tarkoituksen.  Se  tahtoo  tehdä  lopun  hyödyttömistä  väli- 
käsistä. 

VALTONEN 

Juuri  niin. 

MIKKO 

Mutta  kyllä  minä  sittenkin  sanon,  että  ostajan  on 
ostettava  sieltä,  mistä  kulloinkin  saa  edullisimmin,  ol- 
koon se  sitten  osuus-  tai  yksityiskauppa. 

VALTONEN 

Kovinpa  on  Mikkoon  kauppiasluokan  perisynti  tart- 
tunut. Mutta  jos  me  kaikki  näin  ajattelisimme,  niin  kyl- 
läpä osuuskauppaliike  jäisi  pieneksi  ja  vaivaiseksi.  Mut- 
ta siinähän  se  asian  perustus  ja  ponsi  onkin,  että  me 
kaikessa  osuuskauppaamme  kannatamme  ja  siten  teem- 
me tenän  yksityisten  voitonhimolle  ja  kiskonnalle. 

MIKKO 

Mutta  kyllä  niitä  sellaisia  Mikkoja  vaan  löytyy  maail- 
manloppuun asti,  jotka  ostavat  Meleperiltä.  1 

VALTONEN 

Saattaa  niin  olla,  mutta  omaksi  vahingokseen  he  niin 
tekevät.  Yhä  harvalukuisemmaksi  heidän  joukkonsa  kui- 
tenkin jää  osuuskauppaväen  rinnalla.  Ja  mitä  voimak- 
kaammaksi ja  valistuneemmaksi  joukkomme  tulee,  sitä 
lähempänä  päämääräämme,  kuluttajain  vapautumista, 
olemme.  Jo  nyt  on  enemmistön  järkkymätön  vakau- 
mus, ettei  ole  olemassa  mitään  syytä  kannattaa  yksityis- 
kauppaa. 

MIKKO 

Mutta  jospa  se  sattuisi  olemaan  edullisempi  kuin 
osuuskauppa. 

VALTONEN 

Voihan  väliin  niinkin  sattua,  mutta  juuri  silloin  on 
meillä  syytä  saattaa  oma  kauppamme  siihen  kuntoon, 
että  se  kestää  kilpailun,  eikä  kaadu  kauppiaiden  likai- 
simpainkaan  hyökkäysten  johdosta. 

VÄNNI 

Mutta  voiko  köyhä  tulla  velatta  toimeen? 

VALTONEN 

Useimmissa  tapauksissa  voipi,  joskin  se  väliin  saattaa 
oitaa  hyvinkin  tiukalle.  Varsinkin  alku  on  hankalaa. 


VÄNNI 

Kyllähän  teillä  siellä  lienee  koko  mukavaa  olla  uskol- 
lisia omalle  kaupallenne,  kun  kerran  olette  päässeet  niin- 
kin hyvälle  pohjalle,  mutta  täällä  se  saattaa  olla  hieman 
toisin,  kun  tuo  Mellberg  lienee  vielä  paremmalla  puo- 
lella. 

VALTONEN 

Oli  varmasti  ainakin  silloin,  kun  täällä  lähdettiin 
alkuun,  mutta  siitä  huolimatta  oli  yrittäjiä.  Sama  se  on 
muuallakin.  Mutta  kun  kerran  toiset  ovat  uskaltaneet 
alkaa,  niin  kyllä  kaiketi  toisten  luulisi  olevan  paljoa  hel- 
pompi myöhemmin  mukaan  liittyä. 

MIKKO 

Mutta  mihin  te  luulette  sillä  kaikella  pääsevänne? 
VALTONEN 

Aina  vain  eteenpäin.  Ensin  joutuu  tavarain  välitys 
yhä  tarkemmin  ja  tarkemmin  kuluttajien  omiin  käsiin 
ja  heidän  valvontaansa.  Sitä  seuraa  talletusten  keskittä- 
minen omiin  liikkeisiin,  joten  pienetkin  pääomat  saadaan 
palvelemaan  kokonaisuuden  suurta  asiaa.  Edelleen  on 
aikomus  käydä  käsiksi  tuotantoon,  vakuutustoimintaan 
ynnä  muuhun  sellaiseen.  Ja  kun  ollaan  saatu  omassa 
maassa  asiat  kuntoon,  lyödään  kättä  naapureille  yli  val- 
takuntien rajojen  ja  ryhdytään  kansainväliseen  toimin- 
taan, joten  saadaan  kokoon  huimaavan  suuria  joukkoja 
ja  voimanlähteitä.  Niin,  kuka  voikaan  sanoa,  mihin 
tämä  lopulta  tulee  päättymään,  missä  on  se  raja,  jonka 
yli  ei  enää  päästä? 

VÄNNI 

Se  on  todellakin  mahtava  tulevaisuudennäky,  vaikka 
en  ole  sitä  ennen  huomannut. 

VAPPU 

Eiköhän  mekin  liitytä  mukaan? 

VALTONEN 
Näinköhän  maltatte  jättää  Mellberginne? 

VÄNNI 

Johan  se  antoi  siihen  omasta  puolestaan  tuntuvan 
kehoituksenkin.  Nyt,  kun  on  rahaa,  käyn  heti  maksa- 
massa velkani,  eikä  uutta  mennä  tekemään. 

VAPPU 

Tuo  samalla  osuuskaupan  jäsenkirja  tullessasi. 
VÄNNI 

Tuon,  tuon,  jos  sen  heti  saa.  Jäseneksi  kuitenkin  lii- 
tytään. 

VALTONEN 

Sitten  on  myöskin  pidettävä  mielessä,  mistä  ostokset 
tehdään. 

VAPPU 

Sen  lupaan. 

MIKKO 

Kyllä  te  sittenkin  olette  minun  mielestäni  kokolailla 
hupsuja.  Mitä  hyötyä  teillä  on  koota  pääomia  kaiken 
maailman  hyväksi?  Söisitte  ja  joisitte  aikanaan,  niin 
tietäisitte  itse  saavanne. 


O  VALTONEN 

Emmehän  me  niitä  toisten  hyväksi  kokoakaan.  Mitä 
enemmän  saamme  yhteen,  sitä  enemmän  hyödymme  itse- 
kin niistä  aikanaan.  Ei  tyhjin  käsin  voi  mitään  saada 
aikaan. 

MIKKO 

Milloin  teille  sitten  tulee  se  jaon  aika? 

t>  VALTONEN 

Luultavasti  vasta  tuomiopäivän  aattona.  Me'  itse  olem- 
me tulleet  tähän  maailmaan  lukemattomien  sukupolvien 
perinnölle  ja  meidän  velvollisuutemme  on  jättää  se  en- 
tistä t^ydellisempänä  jälkeentulevillemme,  jos  meidän 
voimamme  siihen  riittävät. 

MIKKO 

No,  nythän  tästä  jo  Mikko  joutaakin  lähtemään  mark- 
kinoille. Sen  minä  kuitenkin  sanon,  ettei  minua  niin 
vähällä  houkutella  kuin  tuota  Vänniä  ja  Vappua. 

V;  VALTONEN 

Jospa  vain  kaikki  vähäväkiset  olisivatkin  tuollaisia 
Vännejä  ja  Vappuja,  niin  silloin  voisimme  hihkaista: 
Nyt  pojat,  nyt  meistä  tulee  maailman  herroja! 

VÄNNI 
Sitä  ei  Melperi  kestäisi. 


VAPPU 

Mutta  minä  keittäisin  kahvit  sen  asian  kunniaksi. 


MIKKO 

Mikon  on  lähdettävä  ilman  kahvia. 


VÄNNI 

Onhan  toki  ketunnahka  kainalossasi. 


MIKKO 
Siihen  se  jäi  Meleperiltä. 


VÄNNI 

Melperin  olisi  sietänyt  saada  sudennahka  selkäänsä > 
jotta  kaikki  näkisivät  hänen  todellisen  karvansa* 


ESIRIPPU. 


